Javier Aspuru

Javier Aspuru Oribe (Amurrio, Araba, 1956) euskal herritar politikaria da. Ingeniaritza ikasketak ditu, eta Matematikako irakaslea da Zarobe Institutuan, Amurrion.

Herri Batasuneko militante ohia, Aralarren Arabako koordinatzailea izan zen. 2003-2007 legegintzaldian Aralarreko zinegotzia izan zen Amurrioko Udalean. 2007tik 2009ko azaroaren 13raino Gizartekintza eta Gazteriako ahalduna izan zen Arabako foru gobernuan.

2010ean, Araba Bai, Arabako alderdi politikoa sortu zuen beste batzuekin batera. Aralar alderdiaren banaketa baten ostean sortu zen eta Javier Aspuru izan zen zatiketaren buruzagietako bat. Bertan ibili Araba Bai desagertu arte.

Gainera, 1987-1991 legegintzaldian Arabako Batzar Nagusietan Herri Batasuneko batzarkidea izan zen.

 Kanpo estekak 
 Javier Aspuru, Aralar alderdiaren webgunean.

Kategoria:Arabako politikariak
Kategoria:Aralarreko politikariak
Kategoria:Herri Batasuneko politikariak
Kategoria:Amurrioarrak